Die wêreld in foto’s – 15 Januarie 2018Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Marta Kostyuk van die Oekraïne speel teen Peng Shaui van China tydens die eerste ronde by die Australiese Ope-tenniskampioenskap in Melbourne. (Foto: Ng Han Guan, AP) Veiligheidsbeamptes op die toneel van ŉ selfmoordbomaanval in Bagdad in Irak. Die dubbele selfmoordbom het ŉ onbekende aantal mense se lewens geëis en talle is gewond: (Foto: Abdul Hassan, AP) ŉ Gedeelte van ŉ gebou van die Djakarta-aandelebeurs het Maandag ineengestort. Veiligheidsbeamptes staan by dié ineengestorte gebou waar talle mense beseer is. (Foto: AP) Pres. Rumen Radev van Bulgarye en Shinzo Abe, die premier van Japan, praat voor ŉ vergadering vir regeringsamptenare in Sofia. Die Japannese premier besoek tans talle Oos-Europese lande. (Foto: Valentina Petrova, AP) ŉ Model vertoon ŉ nuwe uitrusting vir ŉ modereeks wat vandag in Milaan in Italië bekendgestel is. (Foto: Antonio Calanni, AP)